《自和前韵答达善》
宋代·舒岳祥

幽幽丛薄无尘到，渺渺菅茅有露零。
松曲似腰元自直，潭澄如眼赂谁青。
千愁淟涊那能浣，万事凄迷不欲醒。
阴晦终逢开霁日，宫槐称影度阶蓂。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。